CELEX: 32000R1374
Language: el
Date: 2000-06-28 00:00:00
Title: Κανονισμός (ΕΚ) αριθ. 1374/2000 της Επιτροπής, της 28ης Ιουνίου 2000, σχετικά με τη μεταφορά της ημερομηνίας λήξης της προθεσμίας για τη σπορά ορισμένων αροτραίων καλλιεργειών σε ορισμένες περιοχές η οποία πραγματοποιείται στο πλαίσιο της περιόδου εμπορίας 2000/01

Avis juridique important

|

32000R1374

Κανονισμός (ΕΚ) αριθ. 1374/2000 της Επιτροπής, της 28ης Ιουνίου 2000, σχετικά με τη μεταφορά της ημερομηνίας λήξης της προθεσμίας για τη σπορά ορισμένων αροτραίων καλλιεργειών σε ορισμένες περιοχές η οποία πραγματοποιείται στο πλαίσιο της περιόδου εμπορίας 2000/01  

Επίσημη Εφημερίδα αριθ. L 156 της 29/06/2000 σ. 0025 - 0026

Κανονισμός (ΕΚ) αριθ. 1374/2000 της Επιτροπήςτης 28ης Ιουνίου 2000σχετικά με τη μεταφορά της ημερομηνίας λήξης της προθεσμίας για τη σπορά ορισμένων αροτραίων καλλιεργειών σε ορισμένες περιοχές η οποία πραγματοποιείται στο πλαίσιο της περιόδου εμπορίας 2000/01Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1251/1999 του Συμβουλίου, της 17ης Μαΐου 1999, για τη θέσπιση καθεστώτος στήριξης των παραγωγών ορισμένων αροτραίων καλλιεργειών(1), όπως τροποποιήθηκε τελευταία από τον κανονισμό (ΕΚ) αριθ. 2704/1999(2), και ιδίως το άρθρο 9,Εκτιμώντας τα ακόλουθα:(1) Το άρθρο 8 παράγραφος 2 του κανονισμού (ΕΚ) αριθ. 1251/1999 προβλέπει ότι, για να καταστεί δυνατό να καταβληθούν οι πληρωμές βάσει της έκτασης για τα σιτηρά, τις καλλιέργειες πρωτεϊνούχων φυτών και τους σπόρους λίνου στο πλαίσιο του καθεστώτος στήριξης ορισμένων αροτραίων καλλιεργειών, οι παραγωγοί πρέπει να έχουν ολοκληρώσει τη σπορά το αργότερο στις 31 Μαΐου πριν από την εν λόγω συγκομιδή.(2) Λόγω των ιδιαίτερα δυσμενών κλιματολογικών συνθηκών του τρέχοντος έτους, δεν θα είναι δυνατόν να τηρηθούν, σε όλες τις περιπτώσεις, οι ημερομηνίες ολοκλήρωσης της σποράς που καθορίζονται σε πολλά κράτη μέλη. Κατά συνέπεια, πρέπει να παραταθεί η προθεσμία που ισχύει για τη σπορά σιτηρών ή/και ελαιούχων καλλιεργειών ή/και σπόρων λίνου οι οποίες πραγματοποιούνται στο πλαίσιο της περιόδου εμπορίας 2000/01, ενδεχομένως για ορισμένες συγκεκριμένες περιοχές. Για το σκοπό αυτό, πρέπει, να υπάρξει παρέκκλιση από τον κανονισμό (ΕΚ) αριθ. 1251/1999, όπως προβλέπει το άρθρο 9 ενδέκατη περίπτωση του εν λόγω κανονισμού.(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Οι ημερομηνίες λήξης της προθεσμίας για τη σπορά που πραγματοποιείται στο πλαίσιο της περιόδου εμπορίας 2000/01 καθορίζονται στο παράρτημα για τις καλλιέργειες, τα κράτη μέλη και τις περιοχές που αναφέρονται σε αυτό.Άρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός αρχίζει να εφαρμόζεται από τις 31 Μαΐου 2000.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 28 Ιουνίου 2000.Για την ΕπιτροπήFranz FischlerΜέλος της Επιτροπής(1) ΕΕ L 160 της 26.6.1999, σ. 1.(2) ΕΕ L 327 της 21.12.1999, σ. 12.ΠΑΡΑΡΤΗΜΑΗμερομηνία λήξης της προθεσμίας για τη σπορά που πραγματοποιείται στο πλαίσιο της περιόδου εμπορίας 2000/01>ΘΕΣΗ ΠΙΝΑΚΑ>